Naručitelj

Općina Koprivnički Bregi

**Poziv na dostavu ponuda za uslugu** **održavanja javne rasvjete**

**na području Općine Koprivnički Bregi**

Evidencijski broj nabave: 13/22

Koprivnički Bregi, travanj 2022. godine

*Ovaj Poziv na dostavu ponuda sadrži sve podatke potrebne za izradu ponude.*

*Ponuditelj treba proučiti sve upute, izjave, obrasce i ostale pojedinosti iz Poziva na dostavu ponuda.*

*Izrazi koji se koriste u ovom Pozivu na dostavu ponude i aktima koji se donose u postupcima nabave ovog Naručitelja, a koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.*

*U Pozivu na dostavu ponuda su korišteni neki stručni izrazi na engleskom jeziku, za koje Naručitelj nije naveo prijevod na hrvatski jezik budući da navedeni izrazi imaju međunarodnu i višejezičnu primjenu te za iste nema adekvatan prijevod na hrvatski jezik*.

# Podaci o naručitelju

Naziv: Općina Koprivnički Bregi

Adresa: Kralja Tomislava 2, 48 324 Koprivnički Bregi

Telefon/ fax: 048 830 420

OIB: 32333277929

Internet stranica: <https://koprivnicki-bregi.hr>

Kontakt osoba: Jasna Klasan

Telefon: 091 610 7119

email: procelnik@koprivnicki-bregi.hr

Pravilnikom o provedbi postupka jednostavne nabave u Općini Koprivnički Bregi uređuje se postupak jednostavne nabave u Općini Koprivnički Bregi, koji prethodi stvaranju ugovornog odnosa za nabavu robe, radova i usluga, procijenjene vrijednosti do 200.000,00 kuna za nabavu roba i usluga, odnosno 500.000,00 kuna za nabavu radova za koji sukladno odredbama Zakona o javnoj nabavi ("Narodne novine" broj 120/16) (u daljnjem tekstu: ZJN 2016) ne postoji obveza provedbe postupka javne nabave.

Pravilnikom o provedbi postupka jednostavne nabave u Općini Koprivnički Bregi, KLASA: 406-01/20-01/09, URBROJ: 2137/08-20-1 od 26. lipnja 2020., određeno je da se ovaj postupak nabave provodi sukladno članku 5. stavku 4. i članku 6., te su Odlukom o početku postupka jednostavne nabave usluge održavanja javne rasvjete na području Općine Koprivnički Bregi, evidencijski broj jednostavne nabave: 13/22 koju je donio općinski načelnik dana 14. travnja 2022., KLASA: 310-02/22-01/01, URBROJ: 2137-8-22-1 određeni ovlašeni predstavanici naručitelja i njihove obveze i ovlasti i provođenju postuka jednostavne nabave po ovome predmetu.

# Podaci o postupku nabave

Predmet nabave: Usluga održavanja javne rasvjete na području Općine Koprivnčki Bregi

Evidencijski broj nabave: 13/22

Procijenjena vrijednost nabave je 75.000,00 kuna.

Postupak jednostavne nabave.

Varijante ponude nisu dozvoljene.

Ne uspostavlja se dinamički sustav nabave.

Ne provodi se elektronička dražba.

Opcije i moguća obnavljanja ugovora nisu primjenjiva.

CPV: 50232100-1 – Usluge održavanja ulične rasvjete

Naručitelj nije podijelio predmet nabave u grupe jer predmet nabave za Naručitelja predstavlja jednu tehničku, tehnološku, oblikovnu, funkcionalnu i drugu objektivno odredivu cjelinu.

# Podaci o sukobu interesa

Temeljem članka 80. stavka 2. točke 2. ZJN 2016, objavljujemo da ne postoje gospodarski subjekti s kojima je naručitelj u sukobu interesa u smislu članka 76. stavka 2. i članka 77. ZJN 2016:

# Vrijednost ponude i sklapanje Ugovora

Cijena ponude je nepromjenjiva. Odabrani ponuditelj obvezan je osigurati svu opremu, alat, stručne osobe i ostale uvjete potrebne za izvršenje predmeta nabave, odnosno pravilno funkcioniranje sustava javne rasvjete.

Temeljem provedenog postupka jednostavne nabave, naručitelj će s odabranim ponuditeljem u skladu s odabranom ponudom i pod uvjetima određenim u ovom Pozivu na dostavu ponuda sklopiti Ugovor o pružanju usluge u vrijednosti odabrane ponude.

**Ponuditelj slanjem svoje ponude prihvaća da će u Ugovor biti uključeni svi podaci, informacije, specifikacije, cijene, količine, odredbe i uvjeti koji se nalaze u ovom Pozivu, sve u neizmijenjenom obliku.**

Izvršitelj usluge i naručitelj poštovat će uvjete ovog Poziva u smislu cijene i naknada i ne može zahtijevati dodatnu naknadu za provedene usluge, a u slučaju da to zatraži, takav će zahtjev naručitelj odbiti.

# Opis i količina predmeta nabave

## Opis usluge

Predmet ovog poziva je usluga održavanja javne rasvjete na području Općine Koprivnički Bregi.

Predmet nabave obuhvaća sljedeće komponente projektne usluge:

1. **Redovno održavanje javne rasvjete** – poslovi tekućeg održavanja objekata i uređaja javne rasvjete, zamjene neispravnih dijelova i sklopova, provedbu redovnog režima upravljanja rasvjetom po nalogu Naručitelja, prihvat i evidentiranje dojava o kvarovima. Isto tako ono obuhvaća i obilazak i pregled javne rasvjete te otklanjanje kvarova po nalogu Naručitelja. Prilikom prijave kvara od strane Naručitelja, Ponuditelj je dužan prvi doći na mjesto kvara i identificirati kvar te utvrditi u čijoj je nadležnost.
2. **Interventno održavanje javne rasvjete** – intervencije koje naruči Naručitelj van roka redovnog pregleda (održavanja), a odnose se za slučaj elementarnih nepogoda i ostalih izričitih opasnosti odmah po nastupanju opasnosti. Ponuditelj je dužan za hitne intervencije pristupiti otklanjanju (pod čime se podrazumijeva nedostatke čija narav predstavlja opasnost za ljude i imovinu kao npr: pad stupa, pad ormarića javne rasvjete, pad zračnog kabela i sl.) u roku od najdulje 5 sati bez obzira na vremenske uvjete i doba dana.
3. **Montaža i demontaža božićne rasvjete** – obuhvaća montažu i spajanje te demontažu i deponiranje na skladište elemenata božićne rasvjete u Općini Koprivnički Bregi. Izvoditelj osigurava sav potreban sitni i spojni materijal, upotrebu hidraulične platforme te stručne osobe za izvođenje radova. Datum i rok montaže i demontaže božićne rasvjete definira se u dogovoru s Naručiteljem.

Područje obuhvata održavanja javne rasvjete obuhvaća 22 obračunskih mjernih mjesta na kojima su ukupno 458 svjetiljki od čega je 34 komada postojeće LED svjetiljke na administrativnom području Općine Koprivnički Bregi koje se sastoji od 3 naselja:

1. Glogovac,
2. Koprivnički Bregi i
3. Jeduševac.

## Tehničke specifikacije

Odabrani ponuditelj obvezan je osigurati svu opremu, alat, stručne osobe i ostale uvjete potrebne za izvršenje predmeta nabave, odnosno pravilno funkcioniranje sustava javne rasvjete. U redovno održavanje javne rasvjete ulaze svi dijelovi, elementi i oprema sustava javne rasvjete.

Okvirne, odnosno predviđene količine mogućih radova i materijala potrebnih za pravilno funkcioniranje sustava javne rasvjete nalaze se u Troškovniku uz ovaj Poziv na dostavu ponuda (Prilog II).

## Otklanjanje kvarova

Popis kvarova javne rasvjete Naručitelj dostavlja Izvršitelju, a Izvršitelj ih je dužan otkloniti najduže u roku 5 dana od dana odaziva na intervenciju. Datum odaziva na intervenciju Izvršitelj je u obvezi dokumentirati obaviješću o odazivu ovlaštenoj osobi Naručitelja. Maksimalni rok odaziva na redovno održavanje je 5 dana od dana zaprimanja popisa kvarova javne rasvjete od strane ovlaštene osobe Naručitelja.

Ponuditelj je dužan za hitne intervencije pristupiti otklanjanju (pod čime se podrazumijeva nedostatke čija narav predstavlja opasnost za ljude i imovinu kao npr: pad stupa, pad zračnog kabela i sl.) u roku od najdulje 5 sati bez obzira na vremenske uvjete i doba dana.

# Sposobnost za obavljanje profesionalne djelatnosti

Ponuditelj sposobnost za obavljanje profesionalne djelatnosti dokazuje prilaganjem Izvoda o upisu u poslovni, sudski (trgovački), strukovni, obrtni ili drugi odgovarajući registar (ne stariji od 6 mjeseci od dana objave natječaja).

# Količina predmeta nabave

Količina predmeta nabave je predviđena (okvirna) i iskazana je Troškovnikom (Prilog II). Ponuditelj mora ponuditi cjelokupni opseg posla koji se traži u dokumentaciji o nabavi. Ponude koje obuhvaćaju samo dio traženog opsega posla neće se razmatrati, već će se smatrati da su iste suprotne ovom Pozivu na dostavu ponuda pa ih je Naručitelj kao takve obavezan odbiti iz razloga što su takve ponude nepravilne.

# Troškovnik

Troškovnik je Prilog II ovog Poziva za dostavu ponuda. Jedinične cijene svake stavke Troškovnika i ukupna cijena moraju biti zaokružene na dvije decimale. Ponuditeljima nije dopušteno mijenjati tekst Troškovnika niti dodavati stavke Troškovnika. Sve stavke Troškovnika trebaju biti ispunjene. Prilikom popunjavanja Troškovnika cijena stavke izračunava se kao umnožak količine stavke i jedinične cijene stavke. Cijena radova, usluga i opreme kja nije predviđena troškovnikom, a bitna je za uklanjanje kvara i pravilno funcioniranje javne rasvjete, utvrdit će se dogovorno prije njihova izvođenja.

# Način izrade i dostave ponude

Ponuditelji u ponudbenom listu i troškovniku upisuju cijenu ponude bez PDV-a, iznos PDV-a i ukupnu cijenu s uračunatim PDV-om.

Ponuda ponuditelja sastoji se od sljedećih popunjenih dokumenata i mora sadržavati sve navedene dokumente:

* **PRILOG I - PONUDBENI LIST**
* **PRILOG II – TROŠKOVNIK**
* **Izvod o upisu** u poslovni, sudski (trgovački), strukovni, obrtni ili drugi odgovarajući registar (ne stariji od 6 mjeseci od dana objave natječaja).

U slučaju da ponuditelj nema sjedište u Republici Hrvatskoj, u ponudi ne iskazuje PDV svoje države sjedišta, nego stopu PDV-a primjenjivu u Republici Hrvatskoj, a naručitelj će obračunati PDV sukladno odredbama Zakona o porezu a dodanu vrijednost (NN 73/13, 99/13, 148/13, 153/13, 143/14, 115/16, 106/18, 121/19).

Cijenu ponude je potrebno izraziti u kunama.

Cijena ponude je nepromjenjiva za vrijeme trajanja ugovora.

Ponudu je potrebno ovjeriti pečatom i potpisom odgovorne osobe.

**Ponudu je potrebno dostaviti u pisarnicu naručitelja na adresi Općina Koprivnički Bregi, Kralja Tomislava 2, 48 324 Koprivnički Bregi, neposrednom predajom, putem ovlaštenog pružatelja poštanskih usluga ili druge odgovarajuće kurirske službe.**

**Rok za dostavu ponuda je 8 dana od dana primitka poziva na dostavu ponuda.**

Otvaranje ponuda nije javno.

Rok valjanosti ponude je najmanje 30 dana od dana određenog za dostavu ponude.

Naručitelj je u sustavu PDV-a te će se stoga cijene ponude uspoređivati bez PDV-a.

Ukoliko Ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

Ukoliko cijena bez PDV-a iskazana u Troškovniku ne odgovara cijeni ponude bez PDV-a iskazanoj u Ponudbenom listu, vrijedi cijena ponude bez PDV-a iskazana u Troškovniku.

Ponuda se u cijelosti dostavlja na hrvatskom jeziku i latiničnom pismu. U slučaju dostavljanja ponude ili dijela ponude na nekom drugom jeziku osim hrvatskog jezika – Ponuditelj je dužan dostaviti u ponudi, uz tekst na drugom jeziku, i prijevod na hrvatskom jeziku.

Naručitelj u ovoj Dokumentaciji o nabavi, kao i gospodarski subjekti u ponudi mogu koristiti pojedine izraze na stranom jeziku koji se smatraju internacionalizmima i/ili za koje nema adekvatnog prijevoda i usvojeni su i razumljivi u hrvatskom jeziku.

# Uvjeti izvršenja Ugovora

Cjeloviti tekst sadržaja prijedloga Ugovora sastavni je dio ovog Poziva i čini Prilog III.

# Mjesto i početak izvršenja usluge

Mjesto izvršenja usluge je Općina Koprivnički Bregi.

Početak izvršenja ugovora započinje s potpisom Ugovora. Ugovor će Naručitelj potpisati s odabranim ponuditeljem najkasnije u roku od 30 dana od dana donošenja Odluke o odabiru.

Završetak izvršenja Ugovora je u roku od **12 mjeseci** od dana potpisivanja Ugovora.

Naručitelj će pratiti provedbu aktivnosti kroz stalnu suradnju i komunikaciju sa stručnjacima angažiranim od strane Ponuditelja.

# Donošenje odluke o odabiru

Kriterij za odabir ponude je najniža cijena.

Naručitelj će donijeti odluku o odabiru najpovoljnije ponude ili poništenju postupka najkasnije u roku od 15 dana od isteka roka za dostavu ponuda.

Ukoliko dvije ili više ponuda ostvare jednaki broj bodova, te posljedične isto budu jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Naručitelj će s odabranim ponuditeljem sklopiti Ugovor o održavanju javne rasvjete na području Općine Koprivnički Bregi.

Donošenje odluke o odabiru temeljeno je prema prikazanim kriterijima bodovanja:

|  |  |  |  |
| --- | --- | --- | --- |
| Kriterij | Mjerna jedinica | Relativni značaj kriterija | Najviši broj bodova |
| 1. Cijena ponude
 | Iznos u HRK bez PDV; na dva decimalna mjesta [0,00] | 100 % | 100 |
| **UKUPNO**  | **100** |

## Cijena ponude

Broj bodova koje će ponuda dobiti za kriterij "1. Cijena ponude" određuje se primjenom dolje navedene formule. Za ovaj kriterij ponuditelj može dobiti najviše 100 bodova. Kao kriterij koristi se visina ukupne vrijednosti ponude. Cijena ponude izražava se bez poreza na dodanu vrijednost, na dva decimalna mjesta. Najpovoljnija vrijednost ovog kriterija je vrijednost najniže pristigle cijene ponude. Ponuda, koja u usporedbi s ostalim ponudama nudi najnižu ukupnu cijenu, dobiva najviše bodova. Naručitelj će ponude bodovati do 100 bodova i to tako da će najjeftinija ponuda dobiti najveći broj bodova, a svaki sljedeći u odnosu na prethodnu razmjerno manji broj bodova, prema jednadžbi:

**C = Cmin/Cn x 100**

pri čemu je:

C – broj postignutih bodova za kriterij "1. Cijena ponude" za ponudu koja se ocjenjuje

Cmin – ponuda sa najnižom cijenom

Cn – cijena ponude koja se ocjenjuje

# Rok, način i uvjeti plaćanja

Rok ispunjenja novčanih obveza u poslovnim transakcijama između poduzetnika i osoba javnog prava iznosi 30 (trideset) dana odnosno plaćanje vršiti će se najkasnije u roku od 30 (trideset) dana od dana ispostavljanja računa, sukladno članku 12. stavak 2. Zakona o financijskom poslovanju i predstečajnoj nagodbi (Narodne novine 108/12, 144/12, 81/13, 112/13, 71/15, 78/15). Ponuditelj je dužan voditi evidenciju o svim radovima te dostaviti Naručitelju račun s priloženim obračunom stvarno izvedenih radova, ovjerenim od ovlaštene osobe Ponuditelja. Naručitelj će za stvarno izvršenu uslugu odabranom ponuditelju isplatiti ugovoreni iznos na IBAN broj naveden u ponudbenom listu u roku od 30 dana od dana zaprimanja računa. Naručitelj neće davati predujam niti sredstva osiguranja plaćanja. Cijene radova i opreme koja nije predviđena troškovnikom, a bitna je za uklanjanje kvara i pravilno fukcioniranje javne rasvjete, utvrdit će se dogovorno prije njihova izvođenja.

# Napomene

Sukladno članku 15. Zakona o javnoj nabavi (Narodne novine 120/16) (u daljnjem tekstu: ZJN 2016) za godišnju procijenjenu vrijednosti nabave manju od 200.000,00 kn za robu i usluge, odnosno 500.000,00 kn za radove, bez PDV-a (tzv. jednostavnu nabavu) naručitelj nije obvezan provoditi postupke javne nabave propisane Zakonom.

Naručitelj je u obvezi odbiti ponudu za koju je, na temelju rezultata pregleda i ocjene ponuda i provjere uvjeta iz članka 291. ZJN 2016 utvrdio da je nepravilna, neprikladna ili neprihvatljiva. Kriteriji za pravilnost, pirhvatljivost i prikladnost ponude nalaze se u nastavku.

|  |  |
| --- | --- |
| **Nepravilna ponuda** je svaka ponuda koja:* nije sukladna dokumentaciji o nabavi ili
* primljena je izvan roka za dostavu ponuda ili
* postoje dokazi o tajnom sporazumu
* postoje dokazi o korupciji
* nije rezultat tržišnog natjecanja
* utvrđeno je da je izuzetno niska cijena ponude
* ponuda ponuditelja koji nije prihvatio ispravak računske

pogreške | **Pravilna ponuda** je svaka ponuda koja:* sukladna je dokumentaciji o nabavi ili
* primljena je u roku za dostavu ponuda ili
* ne postoje dokazi o tajnom sporazumu
* ne postoje dokazi o korupciji
* rezultat je tržišnog natjecanja
* utvrđeno je da nije izuzetno niska cijena ponude
* ponuda ponuditelja koji je prihvatio ispravak računske pogreške
 |
| **Neprihvatljiva ponuda** je svaka ponuda kojoj:* cijena prelazi planirana odnosno osigurana novčana sredstva

naručitelja ili* ne ispunjava kriterije za kvalitativni odabir gospodarskog

subjekta | **Prihvatljiva ponuda** je svaka ponuda kojoj:* cijena ne prelazi planirana odnosno osigurana novčana sredstva naručitelja ili
* ispunjava kriterije za kvalitativni odabir gospodarskog subjekta
 |
| **Neprikladna ponuda** je svaka ponuda koja:- nije relevantna za ugovor o javnoj nabavi jer bez značajnih izmjena ne može zadovoljiti potrebe i zahtjeve naručitelja propisane dokumentacijom o nabavi | **Prikladna ponuda** je svaka ponuda koja:- relevantna je za ugovor o javnoj nabavi jer bez značajnih izmjena može zadovoljiti potrebe i zahtjeve naručiteljapropisane dokumentacijom o nabavi |

 Općinski načelnik:

 Mato Kuzminski

# PRILOG I

**PONUDBENI LIST**

***\* Obavezan unos podataka***

|  |  |  |  |  |  |
| --- | --- | --- | --- | --- | --- |
| Broj ponude\*: |  |  | Datum ponude\*: |  |  |

**Naručitelj: Općina Koprivnički Bregi, Kralja Tomislava 2, 48 324 Kopirnvički Bregi**

**Predmet nabave: Usluga održavanja javne rasvjete na području Općine Koprivnički Bregi**

**Evidencijski broj: 13/22**

**Podaci o ponuditelju:**

|  |  |  |
| --- | --- | --- |
| Zajednica ponuditelja (zaokružiti)\* | DA | NE |
| Naziv i sjedište ponuditelja\*  |  |
| OIB\* |  | IBAN broj\*  |  |
| Ponuditelj je u sustavu PDV-a (zaokružiti)\* | DA | NE |
| Adresa za dostavu pošte\* |  |
| Adresa e-pošte\* |  |
| Kontakt osoba ponuditelja\* |  |
| Broj telefona\* |  | Broj faksa |  |

**Cijena ponude:**

|  |  |
| --- | --- |
| Cijena ponude u HRK bez PDV-a\* |  |
| Iznos poreza na dodanu vrijednost u HRK\*[[1]](#footnote-1) |  |
| Cijena ponude u HRK s PDV-om\* |  |

**Rok valjanosti ponude:** **30 (trideset) dana od isteka roka za dostavu ponuda.**

**Svojim potpisom Ponuditelj potvrđuje da je proučio cjelokupni Poziv na dostavu ponude, da je upoznat s uvjetima predmeta nabave te nema pravo prigovora radi nepoznavanja istih.**

\*U \_\_\_\_\_\_\_\_\_\_\_\_\_\_, \_\_\_/\_\_\_/2022.

|  |  |  |
| --- | --- | --- |
|  |  | ZA PONUDITELJA\*: |
|  |  |  |
|  | M.P. | (ime, prezime, funkcija i potpis ovlaštene osobe) |

# PRILOG II

**TROŠKOVNIK**

***\* Obavezan unos podataka***

**Naručitelj: Općina Koprivnički Bregi, Kralja Tomislava 2, 48 324 Koprivnički Bregi**

**Predmet nabave: Usluga održavanja javne rasvjete na području Općine Koprivnički Bregi**

**Evidencijski broj: 13/22**

Ponuditelj je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku Troškovnika te cijenu ponude bez poreza na dodanu vrijednost (zbroj svih ukupnih cijena stavki). U cijenu ponude moraju biti uračunati svi troškovi usluga definiranih Dokumentacijom za nadmetanje i pripadajućim prilozima.

Cijene radova, usluga i opreme koja nije predviđena troškovnikom, a bitna je za uklanjanje kvara i pravilno fukcioniranje javne rasvjete, utvrdit će se dogovorno prije njihova izvođenja.

|  |  |  |  |  |  |
| --- | --- | --- | --- | --- | --- |
| **r.br.** | **Naziv materijala/usluge** | **Jedinica mjere** | **Količina** | **Jedinična cijena HRK (bez PDV-a)\*** | **Ukupna cijena HRK (bez PDV-a)\*** |
| 1. | Svjetiljka In.Master 2 1x70W E-27 IP65 | komad | 1 |  |  |
| 2. | Reflektor In.Set. 150AS 1x150W RX7s MH | komad | 1 |  |  |
| 3. | Žarulja visokotlačna VTNa/E 70W | komad | 1 |  |  |
| 4. | Žarulja visokotlačna VTFE 125W | komad | 1 |  |  |
| 5. | Prigušnica za žarulju VTF 125W, 125W - zatvorena | komad | 1 |  |  |
| 6. | Prigušnica za žarulju VTN, 70W - zatvorena | komad | 1 |  |  |
| 7. | Grlo E27 porculansko | komad | 1 |  |  |
| 8. | Staklo za stupnu svjetiljku VSSŽ 200W | komad | 1 |  |  |
| 9. | Sjenilo limeno za stupnu svj. VSSŽ 200W | komad | 1 |  |  |
| 10. | Vodić P 1,5mm2 | metar | 1 |  |  |
| 11. | Kabel PP-Y 3x2,5 mm2 | metar | 1 |  |  |
| 12. | Kabel Elkalex 2x16 mm2 | metar | 1 |  |  |
| 13. | Stezaljka trokraka za stup | komad | 1 |  |  |
| 14. | Stezaljka SKS 77 60 10 | komad | 1 |  |  |
| 15. | Stezaljka AlCu 16-35 mm2, OSAB-U/6-35 | komad | 1 |  |  |
| 16. | Spojnica AlCu 16/2,5 mm2 | komad | 1 |  |  |
| 17. | Stezaljka Pfister sa zatvaračom | komad | 1 |  |  |
| 18. | Krak univerzalni za svjetiljku 700/42 | komad | 1 |  |  |
| 19. | Osigurač NVO-OO 25-35A | komad | 1 |  |  |
| 20. | Osigurač NT00C | komad | 1 |  |  |
| 21. | Izolir traka PVC 10m | komad | 1 |  |  |
| 22.  | Propaljivač 70W | komad | 1 |  |  |
| 23. | Žarulja prozirna ŽN E27 100W | komad | 1 |  |  |
| 24. | Žarulja metal-halogena MHN-TD 150W/842 Rx7s 230V | komad | 1 |  |  |
| 25. | Žarulja metal-halogena MHN-TD 400W/842 RXzs 230V | komad | 1 |  |  |
| 26. | Efektivni sati rada električara KV i VKV | sat | 1 |  |  |
| 27. | Efektivni sati rada ranika – PKV i KV | sat | 1 |  |  |
| 28. | Usluga montaže i demontaže božićne rasvjete (redovni bruto radni sat djelatnika) | sat | 1 |  |  |
| 29. | Efektivni sati rada hidraulične platforme | sat | 1 |  |  |
| 30. | Hidraulična platforma u dolasku i odlasku | km | 1 |  |  |
| **Ukupna cijena ponude u HRK bez PDV-a – u brojkama\*:** |  |
| **Ukupni iznos PDV-a – u brojkama\*:** |  |
| **Ukupna cijena ponude u HRK s PDV-om – u brojkama\*:** |  |

\*U \_\_\_\_\_\_\_\_\_\_\_\_\_\_, \_\_\_/\_\_\_/2022.

|  |  |  |
| --- | --- | --- |
|  |  | ZA PONUDITELJA\*: |
|  |  |  |
|  | M.P. | (ime, prezime, funkcija i potpis ovlaštene osobe) |

**PRILOG III**

**PRIJEDLOG UGOVORA**

**Općina Koprivnički Bregi, Kralja Tomislava 2, 48 324 Koprivnički Bregi,** OIB: 32333277929, zastupana po općinskom načelniku Mati Kuzminskom (dalje u ugovoru: Naručitelj)

i

**<Naziv odabranog ponuditelja>, <**ulica i kućni broj**>**, <poštanski broj i mjesto>, OIB: <broj>, zastupana po <ime i prezime osobe ovlaštene za zastupanje>, (dalje u ugovoru: Izvršitelj)

sklopili su sljedeći

**UGOVOR**

**O USLUZI ODRŽAVANJA JAVNE RASVJETE NA PODRUČJU OPĆINE KOPRIVNIČKI BREGI**

**Članak 1.**

Ovim ugovorom uređuju se međusobni odnosi između Naručitelja i Izvršitelja u vezi nabave usluge održavanja javne rasvjete na području Općine Koprivnički Bregi temeljem provedenog postupka jednostavne nabave, evidencijskog broja nabave 13/22, pri čemu je odabrana ponuda Izvršitelja <naziv odabranog ponuditelja> od <datum ponude> odabrane Odlukom o odabiru, od <datum Odluke o odabiru>.

U izvršenju Ugovora se koristi hrvatski jezik i latinično pismo, ali mogu se koristiti pojedini izrazi na stranom jeziku koji se smatraju internacionalizmima i/ili za koje nema adekvatnog prijevoda i usvojeni su i razumljivi u hrvatskom jeziku.

**Članak 2.**

Predmet ovog Ugovora je usluga održavanja javne rasvjete na području Općine Koprivnički Bregi, sukladno detaljima određenih ovim Ugovorom i njegovim Prilogom 1. Ponuda Izvršitelja.

Na temelju ovog Ugovora, Izvršitelj se obvezuje pružiti uslugu koja je predmet ovog Ugovora, i to u opsegu određenom Troškovnikom i kvalitativnim obilježjima ponude prema Prilogu 1. ovog Ugovora.

Izvršitelj se obvezuje po primitku prijave kvara od strane Naručitelja, prvi doći na mjesto kvara i identificirati kvar te utvrditi u čijoj je nadležnosti.

Izvršitelj se obavezuje u dogovoru s distributerom električne energije, iskopčati sustav javne rasvjete kako bi nesmetano mogao izvršiti ugovorene radnje u dogovorenom roku. Distribucijske troškove HEP-a snosi Naručitelj.

**Članak 3.**

Cijena usluge iz članka 2. ovog ugovora iznosi <cijena ponude brojkama> HRK (slovima: <cijena ponude slovima> kuna) što uvećano za iznos PDV-a iznosi <cijena ponude brojkama> HRK (slovima: cijena ponude slovima kuna).

Navedena cijena je nepromjenjiva za vrijeme trajanja ugovora.

**Članak 4.**

Naručitelj se obvezuje za izvršenu uslugu Izvršitelju isplatiti ugovorenu cijenu iz članka 3. ovog ugovora na IBAN broj <IBAN broj> temeljem ispostavljenog računa u roku od 30 dana od ispostavljanja računa, sukladno članku 12. stavak 2. Zakona o financijskom poslovanju i predstečajnoj nagodbi (Narodne novine 108/12, 144/12, 81/13, 112/13, 71/15, 78/15).

Račun kojeg ispostavlja Izvršitelj, pored zakonskih propisanih elemenata računa, sadrži referencu na broj ovog Ugovora.

Ponuditelj je dužan voditi evidenciju o svim radovima te dostavilit Naručitelju račun s priloženim obračunom stvarno izvedenih radova, ovjerenim od ovlaštene osobe Ponuditelja.

Naručitelj neće davati predujam niti sredstva osiguranja plaćanja.

Cijene radova, usluga i opreme koja nije predviđena troškovnikom, a bitna je za uklanjanje kvara i pravilno fukcioniranje javne rasvjete, utvrdit će se dogovorno prije njihova izvođenja.

Izvršitelj ne smije bez suglasnosti Naručitelja, svoja potraživanja prema Naručitelju, prenositi na treće osobe.

**Članak 5.**

Početak izvršenja ugovora započinje s potpisom Ugovora.

Završetak izvršenja Ugovora je u trajanju od 12 mjeseci od dana potpisivanja Ugovora.

Naručitelj će pratiti provedbu aktivnosti kroz stalnu suradnju i komunikaciju sa Izvršiteljem, a posebno se traži od Izvršitelja dostava Izvješća o provedenim aktivnostima za prethodni mjesec, u trenutku dostave računa za prethodni mjesec Naručitelj zadržava pravo provjere istinitosti sadržaja Izvješća o provedenim aktivnostima za prethodni mjesec, te u slučaju nesklada i/ili nepravilnosti u odnosu na stvarno stanje, odbiti plaćanje po ispostavljenom računu. Po razrješenju eventualnog nesuglasja, Izvršitelj će dostaviti ažurirano Izvješće o provedenim aktivnostima za prethodni mjesec i ažurirani račun za prethodni mjesec, koji će biti proslijeđen na plaćanje.

**Članak 6.**

Ukoliko krivnjom Izvršitelja dođe do prekoračenja ugovorenog roka ispunjenja obveze iz članka 7. ovog Ugovora, Naručitelj ima pravo raskinuti ugovor bez štetnih posljedica.

**Članak 7.**

Popis kvarova javne rasvjete Naručitelj dostavlja Izvršitelju, a Izvršitelj ih je dužan otkloniti najduže u roku 5 dana od dana odaziva na intervenciju. Datum odaziva na intervenciju Izvršitelj je u obvezi dokumentirati obaviješću o odazivu ovlaštenoj osobi Naručitelja. Maksimalni rok odaziva na redovno održavanje je 5 dana od dana zaprimanja popisa kvarova javne rasvjete od strane ovlaštene osobe Naručitelja.

Ponuditelj je dužan za hitne intervencije pristupiti otklanjanju (pod čime se podrazumijeva nedostatke čija narav predstavlja opasnost za ljude i imovinu kao npr: pad stupa, pad zračnog kabela i sl.) u roku od najdulje 5 sati bez obzira na vremenske uvjete i doba dana.

**Članak 8.**

Ugovorne strane suglasne su da se važenje Ugovora može raskinuti prije isteka po dogovoru obiju Ugovornih strana u slučaju kršenja odredaba ovog Ugovora od strane jedne od Ugovornih strana i ako posljedice kršenja nisu otklonjene u roku određenom u pismenom upozorenju druge Ugovorne strane.

Uvjeti pod kojima se mogu primijeniti odredbe jesu u slučajevima u kojima je Izvršitelj zbog promijenjenih okolnosti ili više sile bio spriječen izvršavati Ugovorne obveze.

Naručitelj može jednostrano pisanom izjavom raskinuti Ugovor tijekom njegova trajanja ako je nad Izvršiteljem otvoren stečajni postupak, ako je nesposoban za plaćanje ili prezadužen, ili u postupku prezadužen, ili je u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima ili iz drugih razloga predviđenih ovim Ugovorom.

**Članak 9.**

Ovaj Ugovor, kao i sva prava i obveze s osnove istog, Ugovorna strana ne može ustupati delegirati niti prenositi na bilo koji način bez prethodnog pristanka druge Ugovorne strane.

**Članak 10.**

Izvršitelj potvrđuje da su mu poznati svi uvjeti za ispunjenje ugovora, uvjeti pristupa predmetu nabave i da mu je poznata tehnička složenost radova te se odriče prava na moguće prigovore s osnova nepoznavanja uvjeta i načina izvođenja radova.

Ugovorne strane izjavljuju i jamče jedna drugoj da će sva prava i obveze iz ovog Ugovora koji su utvrđeni u korist ili na teret Ugovorne strane, biti ispunjeni uz dužnu pozornost savjesnog i urednog gospodarstvenika u skladu sa odredbama ovog Ugovora.

Ugovorne strane izjavljuju i jamče jedna drugoj da su poduzele sve potrebne pravne i druge radnje s ciljem valjanog prihvaćanja i izvršenja svojih obveza po ovom Ugovoru, te da izvršenje njegovih obveza po ovom Ugovoru neće dovesti do kršenja, niti povrede bilo kojeg zakona, drugog propisa, temeljnog ili drugog općeg akta Ugovorne strane, Ugovora ili Ugovornih ograničenja na koje su se obvezale.

Izvršitelj je dužan obavijestiti Naručitelja o svim okolnostima značajnim za namjeravane aktivnosti koje su mu poznate ili su mu morale biti poznate.

Naručitelj je dužan obavijestiti Izvršitelja o svim okolnostima značajnim za namjeravane aktivnosti koje su mu poznate ili su mu morale biti poznate.

Izvršitelj potpisom ovoga Ugovora potvrđuje da su mu poznati svi uvjeti za ispunjenje ugovora, uvjeti pristupa predmetu nabave i da mu je poznata tehnička složenost radova.

Izvršitelj se potpisom ovoga Ugovora odriče prava na moguće prigovore s osnova nepoznavanja uvjeta i načina ispunjenja ugovora.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

Izvršitelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

U slučaju da nedostaje neki podatak, informacija ili službeni stav koji su bitni za uspješno izvršenje ugovorene obveze, ili dođe do neke druge nepredviđene situacije, ugovorne stranke će se sastati radi razrješenja nastale situacije i o tome sastaviti Zapisnik u kojem će detaljno navesti nastale poteškoće i u dobroj vjeri poduzeti sve razumne mjere za žurno otklanjanje nastalih poteškoća. Ugovorne strane su suglasne da Naručitelj usluge zadržava pravo davanja prijedloga, uputa i primjedbi u vezi s provedbom ugovorenih poslova.

**Članak 11.**

Ugovorne strane dužne su čuvati kao poslovnu tajnu sve podatke koje saznaju obavljajući poslove, a u svezi s ovim Ugovorom.

Izvršitelj se obvezuje da će sve informacije koje dozna tijekom realizacije ovog Ugovora držati u tajnosti, odnosno da ih neće u cijelosti ili u pojedinim dijelovima davati na uvid trećim osobama, duplicirati, koristiti ili distribuirati u druge svrhe, osim u svrhu realizacije ovog Ugovora.

Ova obveza Izvršitelja ostaje trajno i nakon isteka ovog Ugovora.

Ako Ugovorne strane povrijede svoju obavezu čuvanja poslovne tajne, dužne su oštećenoj strani nadoknaditi štetu, koje su one zbog odavanja odnosno nečuvanja poslovne tajne pretrpjele.

**Članak 12.**

Ugovorne strane utvrđuju da je Naručitelj, kao voditelj obrade osobnih podataka, dužan iste obrađivati u skladu s načelima i odredbama Uredbe (EU) 2016/679 Europskog parlamenta i vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) i poštujući sva prava i obveze koje za njega i Izvođača kao ispitanika proizlaze iz Opće uredbe o zaštiti podataka.

Izvršitelj potvrđuje da su mu pružene sve informacije iz odredbi članaka 13. i 14. Opće uredbe o zaštiti podataka i dostavljena informacija o obradi osobnih podataka Naručitelja kao voditelja obrade.

Ugovorne strane se slažu da će se svi podaci koji se razmjenjuju, pružaju ili stvaraju između njih tijekom pružanja gore navedene usluge tretirati kao strogo povjerljivi te da će njima upravljati na siguran i povjerljiv način i u skladu s važećim propisima o zaštiti podataka.

Izvršitelj se obvezuje pravovremeno i bez odgađanja obavijestiti Naručitelja o bitnim činjenicama i okolnostima vezanim za zaštitu osobnih podataka i poduzeti sve aktivnosti koje omogućavaju Naručitelju da, kao voditelj obrade, uredno i u rokovima propisanim Općom uredbom o zaštiti podataka i pravom Republike Hrvatske ispunjava svoje obveze, osobito u slučaju povrede osobnih podataka.

Izvršitelj se obvezuje tretirati povjerljivim te čuvati kao poslovnu tajnu sve osobne podatke do kojih dođe ili koji su mu učinjeni dostupnim u izvršavanju djela, bez obzira na način na koji je došao do istih i bez obzira na vrstu i kategoriju istih, te ih obrađivati i priopćavati trećim osobama samo u skladu s Općom uredbom o zaštiti podataka, pravom Republike Hrvatske te internim propisima i uputama Naručitelja. Izvršitelj se obvezuje poduzeti mjere osiguranja za zaštitu povjerljivosti osobnih podataka i postupati s istima odgovorno. U slučaju kršenja ove odredbe, Izvršitelj odgovara Naručitelju za svu štetu koja nastane.

**Članak 13.**

Izvršitelj jamči i obvezuje se da nije počinio niti da je itko prema njegovom znanju počinio niti jednu od sljedećih radnji, te da neće počiniti, niti će ikoja osoba koja djeluje uz njegovo znanje ili suglasnost počiniti ikoju od tih radnji, a to su:

* nuđenje, davanje, primanje ili traženje bilo kakve neprimjerene koristi kojom bi utjecao na djelovanje neke osobe u javnoj ili državnoj službi ili funkciji, odnosno na direktora ili zaposlenika javne ustanove ili poduzeća, odnosno direktora ili namještenika javne međunarodne organizacije, odnosno dužnosnika, službenika ili namještenika u državnoj službi, u vezi s nekim postupkom nabave ili provedbom nekog Ugovora
* svako djelo kojim se neprimjereno utječe ili se nastoji utjecati na postupke nabave ili provedbe Ugovora na štetu Naručitelja, uključujući i tajni dogovor Izvršitelja.

Izvršitelj se obvezuje da će obavijestiti Naručitelja ako sazna bilo kakvu informaciju ili činjenicu koja upućuje na mogućnost počinjenja bilo kojeg od navedenih djela.

**Članak 14.**

Ovaj Ugovor sadrži potpuni dogovor Ugovornih strana, te se njegovim potpisom raskidaju/isključuju svi prethodni Ugovori/dogovori, usmeni i/ili pisani uglavci glede njegova predmeta postignuti među Ugovornim stranama.

Ugovorne strane suglasno izjavljuju da su ovaj Ugovor sačinile savjesno i promišljeno, bez ikakve zablude i prisile, te se odriču prava pobijati ovaj Ugovor iz bilo kojeg razloga, a posebno iz razloga mana volje.

Ugovorne strane suglasno utvrđuju da ništetnost pojedine odredbe ovog Ugovora ne povlači za sobom ništetnost cijelog Ugovora. Ugovorne strane se u opisanom slučaju obvezuju da će Ugovor odgovarajuće izmijeniti ili dopuniti valjanom odredbom koja je po svojem sadržaju, smislu, ekonomskoj svrsi i značenju najbliža onome što su Ugovorne strane željele Ugovoriti, odnosno, što bi bile Ugovorile da su nevaljanu odredbu ili Ugovornu prazninu imale u vidu.

**Članak 15.**

Mjerodavno pravo za ovaj Ugovor je pravo Republike Hrvatske.

Svi sporovi koji iz ovoga proizlaze, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu pokušat će se riješiti mirenjem pri Centru za mirenje Hrvatske gospodarske komore.

Ako ti sporovi ne budu riješeni mirenjem u roku od trideset (30) dana nakon podnošenja prijedloga za pokretanje postupka mirenja ili u drugom roku o kojem se stranke dogovore, oni će se konačno riješiti arbitražnim postupkom u skladu s Pravilnikom o arbitraži pri Stalnom arbitražnom sudištu Hrvatske gospodarske komore (Zagrebačkim pravilima).

Ukoliko ne mogu riješiti spor mirnim putem, Naručitelj i Izvršitelj ugovaraju nadležnost stvarno nadležnog suda prema mjestu sjedišta Naručitelja, osim ako drugačije nije posebno ugovoreno.

Na odgovornost Ugovornih strana za ispunjenje obveza iz Ugovora, osim Zakona o javnoj nabavi, na odgovarajući se način primjenjuju odredbe zakona kojim se uređuju obvezni odnosi.

**Članak 16.**

Ugovor stupa na snagu danom potpisa po Ugovornim stranama. Ako su Ugovorne strane Ugovor potpisale na različiti dan, danom potpisivanja se smatra dan na koji je Ugovor potpisala posljednja Ugovorna strana.

Ugovor je sačinjen u 4 (četiri) istovjetna primjerka od kojih svaka strana zadržava po 2 (dva) primjerka, a u znak prihvata svih obveza i prava, te suglasnosti i prihvaćanja svih navedenih prava i obveza iz ovog Ugovora, Ugovorne strane ga vlastoručno potpisuju.

U Koprivničkim Bregima, dana <datum> 2022.

|  |  |  |
| --- | --- | --- |
| **<Naziv izvršitelja>** |  | **Općina Koprivnički Bregi** |
|  |  |  |
| **<ime i prezime, funkcija odgovorne osobe izvršitelja>** |  | **Mato Kuzminski** **Općinski načelnik** |
|  | M.P. M.P. |  |

Prilog:

1. Ponuda Izvršitelja
1. Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom. [↑](#footnote-ref-1)